ming030890/wiki-yue-high-quality huggingface dataset:
品紅

品紅色彩座標HTML#FF00FFRGB （R, G, B）1（255, 0, 255）HSV （H, S, V）3（300°, 100%, 100%）數值限制範圍：（１）Ｒ、Ｇ、Ｂ：0～255（３）Ｈ：0～360　　Ｓ或Ｖ：0～100友情提示：1. 篇嘢嘅色代碼凈提供參考，唔係共通標準。2. 篇嘢可能用咗顏色標示，可能因為唔同閱讀環境而產生變化，詳細睇網絡無障礙。3. 色盲或色弱人士用家，一定要搵辨色力正常嘅人士或用無障礙軟體嚟幫手。4. 黑白屏幕用家一定要改用真彩色或全彩色嘅屏幕先至睇到呢啲色。
品紅（英文：Fuchsia），又叫做紫紅，係隻紅色，介乎鮮紅同鮮藍中間。
割禮

割禮係某啲宗教（好似猶太教、回教部份教派）幫男仔切走包皮嘅習俗。
創世記

《創世記》（粵拼：cong3 sai3 gei3；希伯來文：בראשית‎，意思係 ｢開頭嗰陣｣），天主教寫《創世紀》（讀 ｢創世記｣）；唐朝景教譯《渾元經》，係 《聖經》 嘅第一卷書。希伯來文名咁叫，係因為傳統上遠古嘅近東地區通常用書卷開頭嘅幾個字做嗰卷書嘅書名。

簡介
作者：摩西
日期：公元前1420年
地點：西乃山
創世記嘅原意係記述宇宙嘅創造、人類嘅起源、罪惡同人世苦難嘅開始，同時記述上帝點樣同人類來往。全書可以分為兩部分：
第一至十一章記述宇宙嘅創造同人類早期嘅歷史，包括亞當同夏娃、該隱同亞伯、挪亞同洪水、同埋巴別塔等事蹟。
第十二至五十章記述以色列各先祖嘅歷史，首先係以信心同順服出名嘅亞伯拉罕，跟住係佢嘅仔以撒、男孫雅各（又叫以色列），同雅各嘅十二個仔，構成以色列十二支派嘅歷史，特別着重約瑟嘅經歷同埋雅各同佢十二個仔點樣帶眷屬去埃及居住嘅故事。
呢卷書唔單止記述人物，更重要嘅係述說上帝嘅作為。從肯定上帝創造宇宙開始，以上帝應許繼續帶領佢嘅子民結束。全書以上帝為中心，佢審判、懲罰作惡嘅人，並帶領、扶助自己嘅子民。佢係歷史嘅主宰。呢卷書目的係要記錄一個民族嘅信心，同幫助後代嘅人保持呢種信心。
創世電視

創世電視（英文：Creation TV）係香港第一個24小時基督新教電視台，2003年由影音使團創立，現任總監係前亞洲電視執行董事同高級副總裁葉家寶。最初只喺有線電視 15台播放，之後擴展到now寬頻電視 545台同香港寬頻bbTV 719台播。香港寬頻bbTV喺2017年1月1號停止服務，而家創世電視除咗喺收費電視睇之外，亦可以喺創世電視網頁、創世電視流動應用程式直播串流免費睇。2017年12月31號開始會喺myTV SUPER 602台播同會增設創世電視點播區。創世電視會有兩條頻道播出，myTV SUPER會以高清頻道播放，有線電視同now寬頻電視會以標清頻道播放，而且兩條頻道節目播出時間係唔同嘅。
由於財政問題需要資源整合，nowtv 545台喺2020年4月2號開始停播，有線電視 15台亦於2020年5月1號開始停播。而myTV SUPER 602台就會繼續播放。

節目類型
創世電視大部份節目都適合普羅大眾欣賞，除咗具備娛樂性同教育性之外，傳達基督信仰方式由淺入深，以預工、佈道到傳道裝備為本，節目類型包括紀錄片、數碼電影、電視劇、音樂、資訊報導、見證、講道等。

使命
創世電視台係香港第一個24小時基督教電視台，讓「與神同樂」嘅快樂人生信息藉住電視進入家庭之中。電視節目播出之後，都會製作成影音產品，亦會加以剪輯，成為適合教會、學校同機構嘅佈道同生命教育工具，讓福音透過唔同渠道，遍及神州大地同所有華人聚居嘅地方。
割韭菜

「割韭菜」比喻中國社會上層有權有勢人士，尤其係中國共產黨高層幹部壓榨剝削基層「蟻民」，亦比喻借住信息差異（information gap）或者資訊不對等（information asymmetry）而處於優勢地位嘅人剝削處於劣勢地位嘅人。
「韭菜」呢一個詞語最初形容喺股市被大戶欺壓嘅散戶，因為韭菜耐寒唔容易死，割咗又重新生返，用嚟養返收割人士。
創世博物館

創世博物館(英文：Creation Museum)係喺美國肯塔基州匹茲堡一間佔地6萬平方呎嘅博物館，2007年3月28號落成。呢間博物館嘅創辦理念，係為咗要去支援相信創造論。佢哋根據《聖經》內容推斷，神係喺六千年前創世，所以認為而家好多嘢，例如恐龍、去氧核糖核酸（DNA）、碳十四等，都係呃人，特別係搞到啲細路唔再信神。而如果進化論係堅，個地球要成幾億年先進化到出嚟，咁根本就無可能。
博物館斥資2,700萬美元興建，附設有天文太空館、特別效果劇院、自然追蹤徑同一個湖。
創世神話

創世神話（英文：creation myth / cosmogonic myth）係指一套信仰同神話裏面有關「宇宙係點嚟」同埋「人類係點嚟」嘅一套諗法。例如基督教主流嘅創世神話係伊甸園以及亞當同夏娃嘅故仔。好似猶太教、印度教同佛教等嘅第啲宗教都有佢哋嘅創世神話。
合成器

合成器（粵拼：hap6 sing4 hei3，英文：synthesizer）係一種電子樂器，佢可以扮一啲自然存在嘅聲（例如鋼琴、電子琴、笛、人聲、自然嘅聲音例如海浪噉），亦都可以整出一啲新嘅電子音色。佢利用振盪器（oscillator）、濾波器（filter）、效果器等等嚟模擬唔同嘅聲。
合山

合山係中國廣西來賓一市，面積350平方公里，人口15萬。
合夥企業

合夥企業（partnership）係指由兩個或者以上嘅團體合作搵食。
合川

合川（粵拼：hap6 cyun1），古名合州（hap6 zau1），係中華人民共和國重慶市轄區。1913年，合州改名合川縣。1992年，撤縣設縣級市。2006年撤市設區。
合子

合子（粵拼：hap6 zi2，英文：zygote）或者受精卵（粵拼：sau6 zing1 leon2，fertilized egg）係指當兩個單倍體細胞——女人嘅卵子同男人嘅精子通過受精結合埋一齊而整成嘅二倍體細胞。後嚟佢會係噉做細胞分裂變成胚胎。
周永恒

周永恒（英文：Roy Chow，1984年4月29號—），係香港歌手，2001年出道。
周永恒曾經同藝人趙頌茹結婚，之後因為被踢爆同另一藝人劉依靜有路而離婚，而無幾耐亦同劉依靜分手。之後佢又同歌手黃芊詠拍拖，不過無幾耐又散咗。
周汶錡

周汶錡（Kathy Chow，1974年5月20號—），原名周文琪，係香港女模特兒、電視節目主持。佢個妹周麗淇都係藝人。
周汶錡喺香港出世，喺中華基督教會基智中學讀書，1990年代開始做模特兒，憑甜美面孔同高挑身型，一直係香港當紅模特兒。2004年做過亞洲電視做旅遊資訊節目主持，2005年起做無綫電視（TVB）節目主持。周汶錡同杜德偉拍過拖。
周汶錡依家結咗婚，老公Julien係法國人，有兩個仔。
周沅非

周沅非（粵拼：zau1 jyun4 fei1；英文：Faye Chow，1991年11月7號—），原名周雅霏（粵拼：zau1 ngaa5 fei1，2022年改名），係香港旅遊節目主持同監製。佢2011年英國回流入讀香港樹仁大學新聞傳播系，同年攞過中國小姐香港賽區最佳氣質獎。2013年開始，周雅霏同佢一位女攝影師朋友小雲一齊拍旅遊節目《霏雲闖蕩》，喺now TV播。同時佢都有出旅遊書。之後，一直製作旅遊節目喺ViuTV播放，佢最出名嘅節目有《阿美利堅有外星人》。佢2018年10月嫁大律師老公，2019年12月生咗個仔。
君頤峰

君頤峰（英文：Parc Palais）喺香港九龍京士柏衛理道18號，前身係1977年建成至1995年關閉嘅何文田英國陸軍醫院。喺2004年6月落成，屬於區內少有嘅大型豪華住宅，屋苑由富城物業管理有限公司管理。
君頤峰由新世界發展、信和集團、九龍倉集團、華人置業集團同萬泰集團共同發展，共有8座樓宇同700個住宅單位。單位面積由1,011至2,035平方呎，主要係3房（連主人套房）2廳同4房（2套房）2廳設計，另有少量係2房（連主人套房）2廳加多用途房。
屋苑住客會所面積有5萬呎，設施包括室內同室外泳池、閱讀室、撞球室、多用途球場、宴會廳、兒童遊樂場、遊戲室、健身室、桑拿室同網球場。

交通
兩條巴士線途經上址，另有80M專線小巴往返佐敦（南京街）。
香港過海隧巴103線（往蒲飛路）/（往竹園）
九龍巴士203C線（往大坑東）/（往尖沙咀（麽地道））
紅色公共小巴（往紅磡/土瓜灣）/（往青山道）
紅色公共小巴（往土瓜灣）/（往旺角）
專線小巴80M線Wayback Machine嘅版面存檔備份（循環線，往返佐敦南京街）
專線小巴74S線Wayback Machine嘅版面存檔備份（循環線，往返港鐵九龍站）
專線小巴26H線（循環線，往返伊利沙伯醫院）
專線小巴57M線（往返港鐵佐敦站及伊利沙伯醫院）
吞

吞，書面叫吞嚥，係將嘢食、嘢飲或者其他任何嘢由個口度推入喉嚨同食道嘅動作，係食嘢或者飲嘢都會做到嘅動作。
君臨天下自殺及謀殺案

君臨天下自殺及謀殺案發生喺2013年3月17號，一名四十七歲黃氏女人喺君臨天下由77樓跳樓死。其後發現渠四十九歲前夫（但係當時同居）、有「生果大王」之稱、上市公司浩輝集團董事總經理彭氏喺屋入面身中百刀死埋。
呢單係香港有史以來由最高層數墮樓嘅自殺案。
而案發單位係何鴻燊四奶、保良局總理兼澳門立法會議員梁安琪旗下物業。
君滙港

君滙港同大角咀一帶嘅樓，左邊條路係西九龍公路，右邊條軌係港鐵東涌綫同埋機場快綫。
君滙港（英文：Harbour Green）係香港九龍大角咀一組5躉住人樓，每躉高48或56層，總共有1,514個單位。近奧運站同幾個大型購物商場奧海城。
起樓嘅係新鴻基地產同埋地鐵公司，係奧運站物業發展第三期，2007年起好。
君滙港
君滙港起緊（2005年10月）
奧海城天橋，可以由奧運站行去君滙港奧運站巴士總站影
君王論

《君王論》（Il Principe）又叫《君主論》，係本政治論著，由意大利作家馬基雅維利寫作，1513年寫畀翡冷翠共和國統治者羅倫佐二世，1532年出版。
君臨國會

君臨國會（Crown-in-Parliament）係英聯邦王國嘅一個憲制概念。喺英國嘅憲制入面，名義上最高權力嘅其實係英國君主，但實際上君主需要按國會同埋首相嘅建議做嘢。所以國會立法嘅時候，需要用「國王會同國會」（King-in-Parliament）或者「女王會同國會」（Queen-in-Parliament）嘅名義。
君臨國會嘅概念出自英格蘭王國，今時今日由英國國會繼承。世界上唔少曾經被英國統治過嘅國家同區都有承襲呢個概念，例如英治香港嘅法例會寫「本條例乃由獲英皇陛下授權的香港總督參照立法局之意見及得該局同意而制訂」。
西方自由民主政制一般講三權分立，但君臨國會嘅概念其實代表王帝一人包攬大權。君臨國會下嘅三權分立，名義上係君主將行政、立法同埋司法權下放畀三班人嘅結果。
君臨天下

君臨天下係形容統治或主宰噉解。可以係：
維基辭典有呢個詞嘅解釋：君臨天下
君臨天下 (香港)：香港九龍嘅樓盤。
君臨天下 (天津)：天津市河北區嘅摩天大廈。
君臨天下 (電視劇)：香港亞洲電視喺1995年播嘅電視劇。
君臨天下 (專輯)：中國內地歌手劉惜君喺2008年7月出嘅專輯。
君臨天下 (手遊)：暢玩網路科技公司屬下嘅手游。
君臨天下 (頁遊)：齊思資訊技術公司屬下嘅頁游。
君珀

君珀（英文：Kennedy Park at Central），位於香港中西區中半山堅尼地道4號（近香港公園），係長江實業旗下嘅單幢式住宅，同同集團另一個位於九龍嘅樓盤君柏個名好似。樓宇共26層（無4、13、14同24樓），共提供50個1,483至2,905平方呎嘅單位，2014年中入夥（10年樓齡） 。物業每個單位都有私家電梯大堂，停車場設有59個住客車位，每戶車位平均多於1個。
勝海舟

勝海舟（日文：かつ かいしゅう，1823年3月12號—1899年1月19號），又叫勝安芳，乳名麟太郎，原名勝義邦，號海舟，係日本江戶時代尾嘅政治人、武士，第一代海軍卿。榮譽係正二位勳一等伯爵。佢同山岡鐵舟、高橋泥舟合稱做「幕末三舟」，而武士坂本龍馬係佢嘅弟子。

早年
1823年，勝海舟響江戶本所龜澤町嘅屋企出世，老豆係旗本勝小吉，嗰時佢叫勝義邦，乳名麟太郎。
太公銀一係一個響越後國三島郡長鳥村某個窮人家出世嘅盲人，大個咗憑住響江戶放高利貸而發咗達，之後撈到個「米山檢校」呢個位（而後人都叫佢做米山檢校）。而銀一個大仔平藏創立男谷家，後嚟男谷家升為世襲旗本家，後嚟升做旗本。老豆小吉係平藏個細仔，不過佢畀老豆到另一個世襲旗本家勝家（亦係小普請組嘅小旗本）做婿養子，因此海舟就係姓勝喇。
1829年，佢識到男谷家嘅親戚、第12代幕府將軍德川家慶個仔初之丞（即後嚟嘅德川慶昌），仲做咗老友，佢同慶昌做老友只不過係為咗第日方便做官。但係慶昌早死，所以呢個諗法就算數。同年，老豆隱居，佢繼承家督。後嚟海舟搬到赤坂到住。

修行時代
開頭佢係響老豆嘅本家男谷家到修行，跟住堂大佬男谷信友修行。期間，佢曾經畀狗咬，咬住佢條金玉（即係指膥），病咗成七十幾日，老豆忍唔住用一大堆凍水淋落去，最後佢竟然好返，不過之後佢一直驚狗。
後嚟，佢改為跟島田虎之助到佢個道場學劍，得到咗直心影流劍術證書，之後仲學埋禪。之後佢又拜若山勿堂做師父，學到兵學山鹿流。另外，佢又想學蘭學（即係學荷蘭嘅嘢），因此去見箕作阮甫，但人哋唔收佢，所以佢改為拜永井青崖做老師，又響人哋屋企到住。1846年，佢搬去氷川神社。
響學蘭學期間，佢用一年時間抄咗兩本同樣嘅字典，一本用嚟賣，另一本自用。蘭學家佐久間象山知道之後就好欣賞佢，仲叫佢去學西洋兵法，而佢學完之就響田町開蘭學同埋西洋兵法嘅私塾。佐久間象山好睇起佢，就送咗佢一個篆刻，上面寫住「海舟書屋」，而後嚟佢將頭兩個字改做自己嘅號「海舟」。

長崎海軍傳習所時代
1853年，馬修培理嚟到日本要求開國，老中阿部正弘想鎖國但又冇膽去做，所以佢向全國人收集意見書。勝海舟都有份上意見書，畀阿部正弘同埋幕府海防掛大久保一翁睇到後就好睇起佢，從此佢就有咗轉機。
勘定奉行石河政平應大久保一翁嘅要求，將勝海舟編入長崎海軍傳習所。因為海舟識荷蘭文，所以一升就升佢做所長。但係海舟之前並冇學過關於海軍嘅嘢，所以都幾嫌棄呢個職位，但係睇在幕府上就冇辦法。
雖然海舟對海軍嘅嘢唔係好叻，但後嚟佢都學到一啲。薩摩藩主島津齊彬聽到後就好睇起佢，仲同佢深入交流，而佢同勝海舟第日嘅人生有好大影響。

訪美
當時響三藩市嘅勝海舟
1860年，日美通商條約獲得批準，幕府決定派人去美國。而小栗忠順就揀咗勝海舟出去。
勝獅啤酒

勝獅啤酒（Singha）係個泰國啤酒牌子，1933年創立，係當地頭一個本土啤酒品牌牌子，嘜頭用咗獅子。
勝獅貨櫃企業

勝獅貨櫃企業有限公司（港交所：0716）係一間香港交易所上市嘅工業公司。主要生意係貨櫃製造、貨櫃場、碼頭同中流作業等。公司喺香港註冊，主席係張松聲。2004年資產淨值係USD 180,737,000 ，純利係USD 39,636,000 。
勝田詩織

勝田詩織 ，係日本嘅一個女藝人同埋配音員。
勝杏里

勝杏里 ，係日本嘅一個男配音員。

配音作品一覽
呢個表唔完整，歡迎加料。
勝生真沙子

勝生真沙子 （日文：かつき まさこKatsuki Masako，1958年10月5號—）係日本女配音員，原名塩野雅子，青森縣八戶市人，依家隸屬81 Produce。為人熟悉嘅配音作品係美少女戰士系列嘅海王美智留同埋火影忍者嘅綱手。
吳昱陞

吳昱陞（英文：Sam Wu），係臺灣音樂製作人。佢喺國立台灣藝術大學畢業。
吳智敏

吳智敏係香港親中派政治人物兼勞工界人士。

選舉經歷
喺2021年9月，佢成為香港特别行政區選舉委員會勞工界委員。
吳松街

吳松街（英文：Woosung Street）係香港油麻地一條街，南起柯士甸道，北至甘肅街。

史
吳松街喺1887年建成，本身以第七任香港總督堅尼地為名，叫堅尼地街（英文：Kennendy Street）。1909年3月，香港政府重整九龍嘅街道名，將呢條街改以同香港有經貿往來嘅上海吳淞為名，叫吳淞街。「淞」嘅粵音係「鬆」，但係大部份人都將佢讀咗做「松」，後來政府就將錯就錯，將吳淞街改為吳松街。
吳昕

吳昕（粵拼：ng4 jan1；簡化字：吴昕；英文：Orfila Wu；1983年1月29號—）係中國內地嘅女演員兼電視節目主持，遼寧瀋陽人，喺大連外國語大學畢業。2003年10月因做過大連電視台嘅《時尚十分》欄目而出名，2006年1月因攞咗閃亮新主播亞軍而出名，重加入咗芒果台做娛樂節目——《快樂大本營》嘅主持。
2015年夏，佢同韓庚一齊攞咗深圳衛視嘅THE AMAZING RACE節目第二季冠軍。
吳智杰

吳智杰（英文：Joseph Ng，1994年7月4號—）係香港男演員 ，2017年出道。

簡歷
吳智杰加拿大出世。佢讀過維多利亞英文小學、滬江維多利亞學校同加拿大多倫多大學，喺加拿大讀書嗰時曾經同同學拍微電影，喺多倫多大學畢業後返香港試鏡，正式加入娛樂圈，入行做演員。
吳智杰頭一次演藝演出係網絡劇《奪命島》，之後參演奇妙電視電視連續劇《熱戀100天》、ViuTV單元劇《雙商》、ViuTV電視連續劇《婚內情》、奇妙電視真人騷綜藝節目《使乜驚大兩GEN》、亦開始參與電視、網上同埋平面廣告拍攝。
吳書瑤

吳書瑤，香港電影工作者，曾經憑電影《風再起時》入圍第41屆香港電影金像獎最佳音響效果。
吳蔚

吳蔚（1981年7月14號—）係香港男羽毛球員，江蘇出世，代表中國香港參加過2004年同2008年兩屆夏季奧林匹克運動會，2010年退役，現職羽毛球教練。
吳芷柔

吳芷柔（英文：Yoyo Ng，1998年4月24號—）係香港女子羽毛球手，主力打雙打，拍檔係楊雅婷。
吳若蘭

吳若蘭，CMG（英文：Caroline Elizabeth Wilson）係英國外交官，2012年10月起接替奚安竹出任第六任英國駐香港及澳門總領事，係首位出任該職嘅女人，2016年9月卸任。2020年6月被任命爲駐華大使，嗰年9月履新。
吳華生

吳華生，香港親中派政治人，香港再出發大聯盟發起人之一。
吳華江

吳華江係香港親中派政治人物。

選舉經歷
喺2021年9月，佢成為香港特别行政區選舉委員會委員(有關全國性團體香港成員的代表)。
哥倫布日

哥倫布日（Columbus Day）係美洲一個節日，用意紀念西班牙贊助嘅航海家哥倫布去到美洲，即係歐洲叫嘅新大陸。唔同國有唔同日子同叫法。個節日喺18世紀有民間慶祝，到20世紀就開始有地方訂做法定假期。
美國將呢日定喺10月第二個禮拜一。

爭議同埋近年情況
雖然基斯杜化·哥倫布為歐洲打開咗殖民主義同埋發展美洲嘅大門，但對當地嘅美洲原居民印第安人來講，就係受到歐洲殖民者侵略嘅開始，從此大量美洲嘅原住民人口大幅下跌，歐洲殖民者佔領美洲土地，對於美洲嚟講係一個悲傷嘅日子，因為佢哋嘅生活從此被徹底改變：疾病、冇晒土地、打仗，唔單止令大量印第安人瓜老襯，更加令佢哋冇辦法自力更生，成為美國社會嘅最低層，甚至畀人當冇到。所以每年去到呢一日，好多印第安人都會舉行活動抗議殖民統治，重响哥倫布日嘅巡遊慶祝活動入面示威。
21世紀初，因為反對種族主義同埋轉型正義嘅聲音高漲，好多美國城市唔再紀念哥倫布日，改為慶祝原住民日，紀念原住民對美洲嘅貢獻。佐治弗萊案引發嘅推倒銅像運動入面，大大提高咗呢個爭議。
哥倫打洛

哥倫打洛（Gorontalo）係印尼一個省，喺蘇拉威西，人口104萬，首府哥倫打洛市。
哥倫比亞河

哥倫比亞河（英文：Columbia River）係北美洲西北部一條河，流經美國同加拿大，長2,000公里。
哥倫比亞航空

哥倫比亞航空（Avianca）係哥倫比亞一間航空公司。
哥倫比亞

面積• 總計1,141,748 km2（440,831 sq mi）（第25位）• 水域（%）2.1（截至2015年）人口• 2022年估計52,156,254（第27位）GDP（PPP）2022年估算• 總計9405.89億美元（第32位）• 人均18,225美元（第84位）GDP（國際匯率）2022年估算• 總計3512.81億美元（第43位）• 人均6,806美元（第97位）堅尼系數（%，2020年）▲ 54.2高HDI（2021年）▲ 0.752高 · 第88位貨幣哥倫比亞披索（COP）時區UTC−5 （COT）日期格式dd-mm-yyyy（公元）行車方向靠右電話區號+57互聯網頂級域.co∗由於唔同嘅排名表計法未必一樣，上面嘅排名（第幾名/位）同個一覽表入面個排名未必一樣。∗IMF網站嘅人均GDP數字，同用GDP除以上面人口數得出嚟嘅數有可能唔一樣。
哥倫比亞共和國
（西班牙文：República de Colombia）係南美洲西北部一國，北面係加勒比海，東面黐住委內瑞拉，東南方就有巴西，南面有秘魯同厄瓜多爾，西面係巴拿馬同太平洋。首都係波哥大，官方語文係西班牙文。

地理
世界最長嘅山脈安第斯山脈橫跨哥倫比亞境內。
哥倫比亞猛獁

哥倫比亞猛獁，又叫帝王猛獁，係一種已絕種嘅大象。更新世晚期分布喺北美洲，身上無好似長毛象咁樣嘅毛。哥倫比亞猛獁響1.25萬年前絕種。

大細
哥倫比亞猛獁係北美洲五種長毛象體型最大嘅，比今日嘅非洲象重要大隻得多。佢肩高4公尺，體重10公噸。象牙長成四公尺，比長毛象嘅牙更長更彎，但毛就無佢哋咁多。長象牙除咗用嚟抵禦捕獵者之外，可能亦有某種社交上嘅功能。

食乜
哥倫比亞猛獁主要食茅草，苔草同埋針葉樹，根據理論，哥倫比亞猛獁亦都食生果，例如桑橙、美國皂莢同肯德基咖啡，甚至具多刺嘅梨形仙人掌都食，以上所講嘅植物全部都喺佢嘅消化道被搵到。哥倫比亞猛獁平均一日食300公斤植物。
復原嘅哥倫比亞猛獁

化石
喺美國洛杉磯嘅拉布雷亞瀝青坑掘到好多哥倫比亞猛獁嘅完整化石，而墨西哥哈利斯科州喺1998年被華盛頓州嘅立法機構批准咗哥倫比亞猛獁化石嘅國家。
哥倫比亞猛獁化石
哥倫比亞旗

哥倫比亞旗係哥倫比亞嘅國旗，由上到下係黃、藍、紅三色，而黃色佔咗一半，比例2:3。
博義二世

博義二世（Boniface II，又譯波尼法爵二世，—532年10月17號）係羅馬天主教第55任教宗，530年到532年在位。
博義五世

博義五世（Boniface V，又譯波尼法爵五世，—625年10月25號）係羅馬天主教第69任教宗，619年到625年在位。
博羅

博羅喺中國廣東，家下係惠州市嘅縣，叫博羅縣。

山
博羅西北有羅浮山。東北有象山。

水
博羅有東江由河源入，江中係同歸善分界。之後佢合埋公莊水，過縣治南，右納榕溪水，過缸瓦洲入東莞。佢支渠，西北到黃家山，同羅陽水合，過石灣鎮入增城。

史
大清時博羅歸惠州府，有石灣、善政、蘇州三巡司。有咗廢莫村驛。
博羅米尼

博羅米尼係一個瑞士畫則師、雕塑家、工程師、畫家。
博義六世

博義六世（Boniface VI，又譯波尼法爵六世，—896年4月19號）係羅馬天主教第112任教宗，896年在位。
博義王

博義王（日文：ひろよしおう，1897年12月8號—1938年10月19號）係日本皇室成員，博恭王大仔，同時係海軍軍人，最高官位係海軍大佐。因為佢係嫡長子，所以又叫伏見宮博義王（日文：ふしみのみや ひろよしおう）。由於佢早死過老豆，所以計唔計佢係伏見宮當主有爭議。

早年
博義1897年響東京府出世，老豆係博恭，阿媽係經子，而阿公係前幕府將軍德川慶喜。
細個就讀東京府立第四中等學校（即依家嘅東京都立戶山高等學校），之後升讀海軍兵學校。響1917年，佢以全級第一嘅成績畢業，畢業嗰日升任海軍少尉候補生，到巡洋艦磐手當兵。同時之間，佢證實患上慢性哮喘，而呢個病就跟住佢一世，一路都醫唔好。

軍人生涯
當時著住軍服嘅博義王
1918年，佢升任海軍少尉。1924年佢升為海軍大尉，同時就任峰風型驅逐艦島風嘅水雷長。
1926年，佢調任巡洋艦出雲嘅分隊長。第二年佢兼任輕巡洋艦那珂嘅水雷長，同年8月佢參加軍隊海上練習。由於呢次練習係響夜晚搞，視線唔好，所以驅逐艦蕨同巡洋艦神通相撞，而博義王有份控制嘅輕巡洋艦那珂就撞落驅逐艦葦（即美保關事件）。由於佢有份控制巡洋艦，所以佢畀人降為第五戰隊司令部。
1928年，佢升為海軍少佐，跟住佢先後就任驅逐艦樺、桐、蓬、神風同埋天霧嘅艦長。響1930年當時佢係驅逐艦蓬艦長，但就同驅逐艦波風、神風嘅艦長小澤治三郎不和，有次小澤仲同海軍省抱怨博義有幾唔好。
之後佢就任吹雪型驅逐艦天霧嘅艦長，1933年成為海軍大學校嘅選科生，升為海軍中佐，一年之後升任巡洋艦那珂嘅副長。跟住佢先後做過敷設艦嚴島嘅艦長同埋第3驅逐隊司令指揮官，1937年佢以第3驅逐隊司令指揮官嘅身份參加淞滬會戰。同年9月響黃浦江上面，由佢控制嘅驅逐艦島風受到國軍嘅追擊，博義畀迫撃砲嘅碎片傷到，而同行嘅早川幹夫就跌咗落水，又傷勢過重，死咗。呢件事嚇親昭和天皇，昭和天皇第二日就慰問博義王。一個月後，二女令子病死，但係響到打緊仗嘅博義冇得出席。
博義好翻之後，就做咗第六驅逐艦隊指揮官，負責響揚子江上面巡邏。但係後嚟佢傷口愎發，之後重發炎，所以佢響1938年4月回國，入海軍軍醫學校接受治療三十日。同月18號，昭和天皇過嚟探佢，兩日之後就任命佢調去海軍大學校做教官。
1938年10月，佢嘅病情因為哮喘而加重，一日之後就死咗，終年四十歲（虛齡42），死因係醫生對佢用錯咗藥，導致佢一個鐘之後就即刻死咗。死後佢獲追封為海軍大佐。
博義三世

博義三世（Boniface III，又譯波尼法爵三世，—607年11月12號）係羅馬天主教第66任教宗，607年在位。
圖騰柱

圖騰柱（totem pole）係北美洲西北部嘅美洲土著嘅一種傳統藝術。一條圖騰柱會係一條柱，可以用木或者石頭等嘅材料造，條柱上面有符號。圖騰柱好多時（但唔一定）係美洲原著民用嚟做宗教用途嘅。
團一大廣場站

團一大廣場站（粵拼：tyun4 jat1 daai6 gwong2 coeng4 zaam6；英文：Tuanyida Square Station），規劃同施工時期嗌過越秀南站（jyut6 sau3 naam4 zaam6；Yuexiunan Station），係廣州地鐵6號綫嘅車站，2013年12月28號開始營運，位置喺越秀區越秀南路同東園橫路、挹翠路嘅交界。

站廳
呢個站嘅站廳方面都幾搞嘢下。其中月台係打橫嚟，站廳係打掂嚟，好似個十字架噉。中間有個緩衝平台響度。
站廳全景（喺2015年1月9號影）

月台
呢個站有一個分離島式月台，喺東園橫路地底。而站台兩個方向都唔係完全平行嘅，而喺有隻夾角響度，所以呢個站嘅站台好似個梯形噉。而呢個站嘅廁所喺站台中間嘅橫通道入面（喺入咗站之後行落條樓梯之後再行去右手邊條路就見到佢）。
註：呢張相都喺2015年1月9號影。講嘅係行長湴嗰邊嘅月台。

商舖同自助服務
團一大廣場站入面冇商舖，畀乘客用嘅自助服務亦好少。以下係呢個站裏面嘅鋪頭同自助服務：
商舖

注意： 喺晚黑最後一班車開走之前嗰5分鐘之內， 係唔畀入閘坐車（包括埋買車飛）。

規劃
呢個站係最先出現喺2003年嘅廣州地鐵方案入面，嗰時係嗌「越秀南站」嘅名。喺就快逳手起地鐵站嗰陣，為咗減少附近啲居民嘅拆遷問題，所以車站嘅站廳同月台就設計成十字架嘅版本。佢重加入咗6號綫首通段嘅工程入面。

施工
呢個站嘅工程喺2011年3月份開始逳手起。到咗2013年7月先至封頂。

開通
2013年12月28號，廣州地鐵6號綫首通段開通咗之後，呢個站就開咗。

改名風波
附近嘅團一大紀念廣場，呢個站係因為有呢個廣場先至改咗噉嘅名。
睇埋：團一大紀念廣場
喺2011年12月30號，廣州市民政局批准將站名由「越秀南站」改做「團一大廣場站」，結果俾人猛咁鬧。雖然話喺新浪微博搞咗個相關投票，「團一大廣場站」呢個名冇人揀，但係廣州市民政局地名辦重係堅持改成呢個名。追問起原因，地鐵公司喺2013年11月6號就話：「因為個車站就喺團一大嘅舊址隔籬，佢係個地標建築嚟嘅，咪遵守咗地鐵站名起名規則囉。」
有啲人好唔鍾意呢個名，笑佢做「臀一大廣場」、「一大團廣場」。重有一少部分嘅人喺2013年12月28號開通咗6號綫嗰陣，重係堅持嗌呢個站係「越秀南站」。

附近嘅景點同建築
呢個站附近嘅建築方面，其中左邊張相係中華全國總工會舊址，右邊張相係越秀南客運站。

6個文化站
團一大廣場站嘅文化牆，左邊啲字嘅粵語翻譯係「1922年5月5號—10號，中國社會主義青年團第1次全國代表大會喺廣州嗰邊開」。
團一大廣場站嘅文化牆（有寫住「高舉團旗跟住黨行 奮力實現中國夢」嘅部分）。

團一大廣場站嘅柱面裝飾
呢個站係6號綫首期嘅6個文化站入面嘅一個文化站，喺呢個站嘅站廳入面整咗主題係「高舉團旗跟住黨行 奮力實現中國夢」嘅文化藝術牆，佢嘅主要内容係中國社會主義青年團第一次全國代表大會嘅歷史場景。而柱面裝飾嘅嘢就係中華全國總工會舊址。喺A同B兩個出入口之間都有6嚿廣告燈箱都簡單噉介紹咗嗰時開團一大嘅嘢同埋同佢有關嘅人。
團年飯

團年飯係唐人文化習俗之一，喺過年前嘅一餐晚飯，江南、粵港澳地區稱為團年飯，星馬地區稱為團圓飯，華北地區普遍稱為年夜飯，閩南同臺灣稱為圍爐，目的係為咗一家人團聚，通常喺年卅晚或年廿九大除夕食。但係近代人生活忙碌，未必可以約到大家喺大除夕一齊，團年飯亦可以喺農曆新年之前任何一日，亦可以係晏晝飯。
團年飯嘅餸都係有意頭嘅，有雞有魚有肉，髮菜蠔豉意味發財好事。
團年飯可以喺屋企食，亦可以喺酒樓食，唔少食肆都會推出團年飯套餐。
以前尊重長輩，埋位要分長幼次序，等齊人先開飯，而家就冇咁多規矩。
團

團（Regiment），係軍隊編制單位，由幾個營組成，人數通常有800到3,000人。
團一大紀念廣場

團一大紀念廣場（粵拼：tyun4 jat1 daai6 gei3 nim6 gwong2 coeng4）係喺中國廣東省廣州市入面嘅其中一個攞咗共青團做主題嘅文化廣場，而呢個廣場係成個廣東省入面，第一個以共青團做主題嘅歷史文化主題紀念廣場。而呢個廣場喺2012年5月7號起好，喺越秀區嘅越秀南路同東園橫路、挹翠路交界嘅西北邊。

主要紀念對象
喺1922年5月5號——10號，中國社會主義青年團第一次全國代表大會喺廣東省廣州市嘅東園度開咗。而喺北京、上海、天津、南京、廣州、長沙、武昌、唐山、保定、太原、杭州、潮州同佛山等15個城市地區代表團嚟嘅25位代表參加咗呢次大會。會入面通過咗《中國社會主義青年團綱領》同《中國社會主義青年團章程》等呢6個決議案，重將中國社會主義青年團第一屆中央執行委員會整咗出嚟。開咗呢次會之後，話中國社會主義青年團已經正式成立咗。

地鐵站改名之爭
睇埋：團一大廣場站
2011年12月30號，廣州市民政局出咗份第271期嘅地名改名公告就話，將地鐵嘅「越秀南站」改名嗌「團一大廣場站」，喺民眾聽到有「團一大廣場」嘅嘢就猛咁畀人鬧，唔知「團一大廣場」係乜杘。後嚟廣州地鐵喺官方微博度話：「根據廣州市嘅相關法例，地鐵站嘅改名係由民政局地名辦話事嘅，詳細嘅嘢唔該問下佢」。但係廣州民政局地名辦出嘅改名通告就話申請改地鐵站名嘅，咁啱就係地鐵公司話改就改嘅。
團拜

團拜，又叫團拜會，係農曆新年嘅習俗，通常指一啲公司、機構高層召集同事到同一笪地方，一次過同所有同事拜年。
最大規模嘅團拜活動係中國共產黨中央委員會同中華人民共和國國務院每年喺北京人民大會堂搞嘅「中共中央國務院春節團拜會」。
去邊啊Do姐

《去邊啊Do姐》（Where Do Do you go）係香港好好制作製作嘅遊埠節目，由鄭裕玲主持，嘉賓主持有林家謙、魏浚笙、洪嘉豪、Tyson Yoshi、應智越，2023年9月4號到9月22號逢禮拜一到五20:30－21:00喺奇妙電視HOY TV播出。節目主持同嘉賓主持會去唔同地方遊覽。
叁去壹茶樓

叁去壹茶樓，正名叁去壹點心粉麵飯，係香港島西營盤一間茶樓，嚮西環薄扶林道11號，近前西區裁判法院同西營盤郵政局之間，得個鋪位，連埋廚房廁所。
茶樓入面可以搵到好多1980年代之前嘅集體回憶，包括裝修、設施同嘢食。早茶客多數都係中年男人，佢哋鍾意搭枱同插咀。食晏時有唔少附近學生同地盤工嚟買飯盒 。
去水位

去水位係建築物嘅一種設備，用途係排走地板嘅積水，會喺有水喉嘅房出現，譬如廁所、沖涼房、廚房‎。
去水位嘅水喉都會有個隔氣設計，避免外間嘅異味傳返入屋，最常見就係「U型隔氣」，只要保持有水喺入面就做到隔氣嘅效果。
去納粹化

去納粹化 (德文：Entnazifizierung) 係一個二次大戰之後嘅過程，目標係剷走任何同納粹德國有關嘅嘢，包括踢走重要人物、改街同村名、同埋拆路牌同碑等等。

歷史
喺1945年，納粹德國終於喺二次大戰打輸仗。到德國投降之後，同盟國就開始咗呢個去納粹化嘅過程，喺德國人嘅社會完全咁將納粹主義剷走，由頭嚟過。
首先，任何喺納粹黨或者黨衛隊有好高職位嘅人即刻踢走咗，而有份參與戰爭罪嘅就去咗紐倫堡審判。
呢個概念本身喺1943年創出嚟嘅時候，美國國防部原本嘅意思，純碎係改德國嘅法律系統，不過之後就代表埋個社會更加廣泛嘅改變。
到1945年尾，冷戰開始越嚟越明顯；因為西德對美國嘅反共陣營好重要，所以美國對去納粹化開始唔耐煩，想將重點由納粹德國轉移到去蘇聯嗰度。喺同盟國佔領德國之中，法國嘅去納粹化係做得最淡，而美國同英國到1946年都已經冇乜動力繼續做。
呢個政策喺西德到後期亦都開始唔受歡迎，有部分原因係因為總理阿丹拿自己本身都係納粹黨員，希望個國家能夠唔好停留喺剷除納粹德國嘅階段，反而係繼續向前行。
相反，蘇聯就非常有動力去繼續去納粹化嘅政策，因為覺得呢個係將東德化身成為社會主義國家嘅重要步驟。雖然係咁，不過仍然有啲前納粹黨成員甩到身，主要都係因為幫到當地嘅共產黨做嘢。
叀

叀，又稱叀部，係說文部首，分咗去第七卷。佢相對應嘅唐字係叀，萬國碼U+53C0。
厾背脊

厾背脊，俗寫督背脊，書面語叫告密，係指向敵對陣營洩露機密資料。厾背脊係好係壞主要睇情況，有時都會係好事，例如當涉及公眾利益嗰陣時。
參宿

參宿，來自敦煌莫高窟古卷星圖。
參宿（Three stars）係廿八宿之一，西方白虎七宿第七宿。
參宿有星官6個，分別係參、玉井、軍井、屏、廁同埋屎。
去者

《去者》係電視劇《胡雪岩》嘅片頭曲。由劉歡填詞，作曲同演唱嘅一隻歌。

簡介
呢隻歌被北京人民藝術劇院攞咗嚟做《知己》話劇嘅主題曲。歌詞入面嘅「人鬼天地」亦都表達出一生人嘅經歷。呢隻片頭曲同片尾曲《情怨》一樣，都係將中國傳統戲曲元素融入流行曲度。劉歡喺湖南衛視《歌手2019》第八期唱咗呢隻歌，並攞到嗰集觀眾票選第三名。
國瑞九世

國瑞九世（Gregory IX，又譯額我略九世，1143年—1241年8月22號）係羅馬天主教第178任教宗，1227年到1241年在位。
國瑞十一世

國瑞十一世（Gregory XI，又譯額我略十一世，1336年—1378年3月27號）係羅馬天主教第201任教宗，1370年到1378年在位。
國瑞十四世

國瑞十四世（Gregory XIV，又譯額我略十四世，1535年2月11號—1591年10月16號）係羅馬天主教第229任教宗，1590年到1591年在位。
國瑞十三世

國瑞十三世（拉丁文：Gregorius XIII，1502年1月7號—1585年4月10號），又譯額我略十三世，係羅馬天主教第226任教宗，1572年到1585年在位。
國瑞五世

國瑞五世（Gregory V，又譯額我略五世，972年—999年2月18號）係羅馬天主教第138任教宗，996年到999年在位。
國瑞六世

國瑞六世（Gregory VI，又譯額我略六世，—1048年）係羅馬天主教第148任教宗，1045年到1046年在位。
國瑞十五世

國瑞十五世（Gregory XV，又譯額我略十五世，1554年1月9號—1623年7月8號）係羅馬天主教第234任教宗，1621年到1623年在位。
國瑞八世

國瑞八世（Gregory VIII，又譯額我略八世，1105年—1187年12月17號）係羅馬天主教第173任教宗，1187年在位。
國瑞十二世

國瑞十二世（Gregory XII，又譯額我略十二世，1326年5月13號—1417年10月18號）係羅馬天主教第205任教宗，1406年到1415年在位。
國瑞十六世

國瑞十六世（Gregory XVI，又譯額我略十六世，1765年9月18號—1846年6月1號）係羅馬天主教第254任教宗，1831年到1846年在位。
單戀

單戀（英文：unrequited love；日文：片想い），又叫單相思，係一種戀愛嘅形式，指一個人對另一個人單方向嘅愛戀。只有唔係兩情相悅嘅情況，先至會有單戀。
單戀者往往會喺表白之後俾對方拒絕而失戀，不過單戀者仍然可以選擇唔釋懷，保留住份感情。
單戀嘅情況係有可能改變嘅，隨住同對方相處嘅時間，對方可能會改變原本嘅心意，萌生愛意。

同暗戀嘅分別
單戀同暗戀都係戀愛嘅形式，有時會混為一談，不過兩者冇直接關係，而且有好明確嘅分別。單戀係單方向嘅愛戀，而暗戀係暗自嘅愛戀；單戀可以同時係暗戀，亦可以唔係暗戀，同樣暗戀可以同時係單戀，亦可以唔係單戀。單戀有悲劇色彩而暗戀冇。
單文柔

單文柔（粵拼：sin6 man4 yau4；英文：Phoebe Sin；1990年4月19號—）係香港女藝人，2016年度香港小姐競選（中文：2016年度香港小姐競選）落選港姐，依家係無綫電視經理人合約女藝員。

簡歷
單文柔喺香港出世同成長，中學讀德蘭中學，跟住喺香港專業教育學院葵涌分校讀設計，再到英國升讀大學，大學畢業後做過布料設計員，2016年參選無綫電視嘅香港小姐競選，十強止步。跟住佢入讀2016-17年度演藝進修班，畢業後主要做細路節目主持。
2017年3月中，單文柔畀人影到同藝人陳展鵬上咗山頂開餐而畀人關注，之後雖然佢哋澄清只係傾公事，但佢哋兩個拍拖已經係公開嘅秘密。2018年9月，陳展鵬正式宣佈娶單文柔，10月13號正式註冊結婚。
單斑福氏躄魚

單斑福氏躄魚（學名：Fowlerichthys radiosus）係躄魚科福氏躄魚屬嘅其中一個種。
單式反光相機

單式反光相機，口頭上叫做單反相機，又或者係單眼相機、單鏡反光相機，係從構造原理嚟起名嘅，相機裏面用一塊喺鏡頭同底片間嘅鏡將圖像投射去對焦屏上面。大部分單鏡相機都係通過目鏡嚟到睇五棱鏡反射嘅像，亦都有其它形式嘅取景器，好似俯視取景器噉啦。

發展歷程
單鏡反射相機光學組件示意圖：
① 鏡頭組（four-element Tessar design[]）
② 可升降45度反射鏡
③ 快門廉
④ 菲林底片或感光晶片（CCD或CMOS）
⑤ 對焦屏
⑥ 聚焦透鏡
⑦ 五稜鏡
⑧ 觀景窗
1909年，Graflex爾個牌子出嘅一部相機，就係爾種原理，而家35mm片幅係1936年由Exakta提出嘅。
1970年代，爾種技術就得到廣泛應用，好多攝影師都好鍾意爾種相機，而且好快就普及咗。單反嘅一樣好大嘅好處就係成像同監視嘅視差幾乎零，爾個係相機技術嘅一樣突破。而家市上賣嘅單反相機絕大部份都係有得換鏡頭嘅，所以呢，題材方面好多攝影愛好者又或者係專業攝影師都唔使頭痛，乜嘢微距啊，風景啊，運動啊，肖像啊嗰啲一部相機就可以輕鬆搞掂。

基本元素
而家，好多入門嘅攝影愛好者都希望買部單反嚟到學習攝影。學攝影用單反好啲，但係即管係而家，單反都係價格不菲咖，所以呢，入門嘅愛好者應該慎重考慮。單反相機嘅好處好多咖，舉連拍功能做例子，單反嘅內部構造同數碼相機嘅唔同，所以單反嘅連拍速度快過普通數碼相機好多，至於連拍速度嘅快慢，喺單反相機裏面都有分，一般中檔機嘅快門速度都有6張到8張一秒嘅，高檔就會更加快，令攝影師可以迅速捕捉珍貴嘅瞬間，唔錯過嗰霎那嘅精彩情節。不過要睇出連拍嘅速度，首先要將ISO調高，調至F/Tv或者係M檔，儘量將快門速度調到最快（各種相機最快時間唔同）。
一般嚟講，愛好攝影嘅人都會追求質素高嘅相機，恁樣會更容易突出靚嘅效果。但係單反嘅操作比較複雜，好多愛好者買咗返嚟都唔係好熟悉操作。

感光度（ISO）
傳感器對光嘅敏感度嘅描述，行內人簡稱ISO。一般單反感光度由100~12800（中高端）不等。感光度越高，對光嘅敏感度就越高。

快門
當撳落快門嘅時候，相機會制動快門簾，喺快門閃過嘅一瞬間（就好似人咋樣嘅一瞬）就會將鏡頭前嘅影像記錄落嚟。
快門速度指由前快門簾開啓嘅一瞬間到後快門簾關閉嘅一瞬間之間嘅時間，通常以「幾分之一」嘅分數表示，而分母通常係祇能夠被二同埋/或者五整除嘅數。響一尐光線比較暗嘅場合裏面，通常將快門速度調到好慢，若然冇辦法，必須快速捕捉嗰一瞬間，就一定要將感光度調高，從而有效加快快門速度。

光圈
舊時尐光圈都附喺鏡頭上咖，而且光圈重係手動調節嘅，但係而家唔同咗啦，數碼單反一般都係響機身度通過微電腦調嘅。
光圈嘅基本作用就係控制通光量。柔光嘅時候可以儘量調大光圈，而強光嘅時候儘量縮細佢。
一幅圖片，通常主體好重要，而一尐不必要嘅背景，通常會通過「虛化」呢種方法去處理，虛化嘅對象可以係背景，亦可以係前景。至於虛化對象，可以通過焦距去調節。虛化背景嘅程度，就係以「景深」去描述。
景深深淺，一取決於光圈大細，光圈越大，虛化得就越犀利，光圈越細，成幅相就冇層次感，全部都清曬。
另外，重取決於焦距，焦距越長，虛化得就越犀利，焦距越短，反之。
單戀雙城

《單戀雙城》（英文：Outbound Love），係香港電視廣播有限公司時裝愛情電視劇，由陳展鵬、陳茵媺、林夏薇同洪永城領銜主演，監製係方駿釗。本劇係香港同馬來西亞兩地取景。
單日轉向

單日轉向，又叫單日轉勢，係香港股市常用名詞，指一日內股市（尤指恆生指數同恆生國企指數）見頂回落或見底回升嘅轉向形態。佢嘅形態特徵係成交量驟增，全日波幅極大。佢可出現於短期、中期，甚至長期嘅走勢上；若配以下跌裂口或上升裂口（甚至消耗性裂口），噉見頂回落或見底回升時嘅訊號將更明顯。
單拖漁船

單拖漁船，簡稱單拖，係一種拖網作業嘅漁船，由一部船船尾帶住拖網，邊行邊捉魚。
由於拖網會破壞海洋生態，近年唔少環保組織反對爾種船繼續出海。
單峰駱駝

單峰駱駝（學名：Camelus dromedarius），又叫單峰駝，係偶蹄目駱駝科駱駝屬下一種動物，主要出現喺非洲北部同亞洲西南部。
單擴張

場論入面，單擴張係場擴張嘅一種，係指喺一個場上面淨係加一粒元素上去嘅擴張，單擴張已經被數學家研究得好透徹，亦都可以完全被分類。
原初元素定理提供咗一個有限單擴張嘅判別方法。

定義
畀一個場擴張 L/K，如果存在一個元素，符合
咁呢個擴張就叫做單擴張，就叫做一個原初元素，或者生成元素；我哋亦都會話 L 係喺 K之上用生成出來嘅。
每一個有限場都係佢對應嘅素場嘅單擴張，詳細啲嚟講，如果 p 係一個質數，，咁有限場就係素場嘅單擴張，亦即係話，係由一個元素生成，係一個d次方唔約得多項式嘅根，但係喺呢個情況，我哋唔會喊做一個原初元素，即使佢符合前一段原初元素嘅定義都好。
原因係喺有限場嘅語言入面，原初元素有另一個意思，係指個有限場嘅乘法羣嘅生成元素，根據費馬小定理，入面嘅非零元素（即係個乘法羣）係等式
嘅根，即係啲(q-1)-單位根。所以，係有限場入面，原初元素係指原初(q-1)單位根，即係乘法羣嘅生成元素。乘法羣嘅原初元素自動係場嘅原初元素，但係調反轉就唔係。
所以係廣義嘅定義入面，我哋要求場入面嘅所有元素都可以寫做原初元素嘅多項式，而喺有限場入面，所有非零元素唔單止係原初元素嘅多項式，直情係原初元素嘅次方。係有限場入面，如果我哋想區分呢兩個概念，會分別講場原初元素同埋羣原初元素。

單擴張嘅結構
如果L係K之上用生成嘅單擴張，咁L就係裝住K同嘅最細嘅場，咁即係話，L入面任何元素都可以用K入面嘅元素同埋用有限次嘅加減乘除整出嚟。
考慮多項式環K[X]，佢嘅一個萬有性質係存在唯一一個環同態
有兩個可能嘅情況會發生。
如果係單射嘅話，咁佢就可以延伸去K[X}嘅分數場K(X)，由於L係由生成嘅，所以係由K(X)去L嘅同構。咁即係話，L入面每一個元素都係一個唔約得嘅分數，分子分母都係嘅多項式，而且兩個咁樣嘅分數係代表緊同一個L嘅元素若且唯若佢哋其中一個係另一個喺K之上嘅約分。
如果唔係單射嘅話，設p(X)係佢嘅核嘅一個生成元素，亦即係嘅最細多項式。嘅映像係L嘅一個子環，所以係一個域，咁即係代表p係一個唔約得多項式，啫係個商環 係一個場。由於L係由生成，係一個滿射，同埋誘導咗一個由去L嘅同構。咁即係話L入面每一個元素都係嘅多項式，而且個次方低過p嘅次方，譯即係個擴張嘅次方。
大搜查之女

《大搜查之女》（英文：Lady Cop & Papa Crook；中國大陸叫《大搜查》）係2009年香港電影，由莊文強、麥兆輝聯合執導，鄭秀文、陳奕迅領銜主演，喺香港同中國大陸拍。
為咗通過中國大陸嘅電影審查，公映版本有剪走內容同改動情節，而原版就用「導演加長版」名義收錄喺香港版DVD影碟。
大支

大支（英文：Dwagie，台羅：Tuā-ki，1984年—），臺灣臺南人，饒舌歌手。

生平
大支出身警官家庭，阿媽係小學教師。因為家學淵源，專長柔道，成績優異。不過，佢曾經因為一場意外，腳部韌帶斷裂。佢喺臺北體院（而家臺北市立大學）畢業後，投入饒舌音樂嘅推廣，並喺臺南創立咗「人人有功練」。

作品
2019年：《撐》－聲援香港反送中運動，譴責香港政府堅持立法同香港警察濫權嘅歌曲，由香港同台灣兩地唔同音樂單位合作嘅歌曲。
2020年：英語繞舌歌曲《WHO》 - 批評譴責中國喺武漢肺炎爆發初期隱瞞疫情同埋長期喺世界衛生組織入面打壓台灣，唔容許臺灣參加任何世界衛生組織嘅會議
2020年：《習近平病毒》(Xi JinPing Virus)：英文饒舌歌曲，批評中國共產黨同習近平喺武漢肺炎期間嘅表現。
大政奉還

大政奉還（日文：大政奉還／たいせいほうかん）係發生喺1867年11月9號（慶応3年10月14號）江戶幕府第十五代將軍德川慶信喺二條城（二条城／にじょうじょう）舉行將管理國家既權力俾返明治天皇既儀式。
大教堂

大教堂（英文：Minster）係對英格蘭特定教堂嘅尊稱，最出名嘅大教堂係約克郡嘅約克大教堂（英文：York Minster）（York Minster）、倫敦嘅西敏寺、諾定咸郡嘅Southwell大教堂。
「大教堂」呢個詞第一次出現係喺7世紀嘅皇家基金會憲章嗰度，當時佢指嘅係任何一齊生活嘅神職人員住嘅地方，特許狀（英文：Charter charter）俾咗佢哋維持日常祈禱辦公室嘅義務。牧師喺10世紀嘅英格蘭廣泛存在，但係隨住11世紀引入教區同教區教堂嘅制度之後，牧師嘅重要性下降咗。喺中世紀後期既英格蘭，「大教堂」呢個詞繼續作為尊嚴嘅銜頭，例如座堂、修道院、學院教堂（英文：Collegiate church）同教區教堂（英文：Parish church），呢啲教堂都源於盎格魯-撒遜。
依家，大教堂普遍係指「任何大型或者係重要嘅教堂，尤其是學院教堂或者座堂教堂」。 到咗21世紀，英國聖公會通過授予大教堂地位俾某啲教區教堂嚟升格佢哋。最近一次大教堂地位晉升係喺2022年3月13號，森麻實郡陶頓鎮嘅抹大拉聖瑪麗教堂，升格做陶頓大教堂，目前英國大教堂既總數有31間。
大整蠱

《大整蠱》（英文：Prankenstein）係香港電視廣播有限公司製作嘅綜藝節目，由艾粒、農夫主持，整蠱無綫藝員。節目由2021年4月19號到4月30號逢禮拜一到五22:30-23:00喺翡翠台首播，總共10集。
大教堂時代

《大教堂時代》係音樂劇《鐘樓駝俠》入面嘅其中一隻歌。由Riccardo Cocciante作曲，Bruno Pelletier演唱。

簡介
《大教堂時代》出現喺《巴黎聖母院》法文版同英文版嘅第一幕第二隻歌度。
大提琴

大提琴係一種弦樂器，提琴家族樂器之一（包括小提琴、中提琴、大提琴同低音提琴）。每條弦之間嘅音程係純五度。四條琴弦由高音到低音叫一弦至四弦，音高為A3、D3、G2同C2。大提琴譜通常用低音譜號記譜；而演奏較高音域時會用次中音譜號或高音譜號。大提琴除咗可以擔當獨奏之外，喺室內樂、弦樂團同管弦樂團中多數負責低音聲部。
叱咤風雲

叱咤風雲 (1994年電視劇)：新加坡新傳媒私人有限公司製作商戰題材電視劇，由李南星、李錦梅、薛素珊、湯妙齡、陳漢瑋、陳澍承、王玉青、朱厚任主演。
叱咤風雲 (2021年電影)：2021年上映嘅臺灣電影，由陳奕先執導，曹佑寧、昆凌、范逸臣、高英軒、柯有倫同埋林暐恆主演。
史丹·李

史丹·李（粵拼：si2 daan1 lei5；英文：Stan Lee；1922年12月28號—2018年11月12號）係美國嘅漫畫家、編導、演員、製作人、出版人同電視名人，紐約州紐約人。佢曾經做過MARVEL負責人同董事長而出名，期間亦出版過蜘蛛俠、變形俠醫、復仇者、鐵甲奇俠、奇魔俠、托爾等一系列角色而俾全球各地好多漫畫家都知，亦試過喺1994年列入咗艾斯納名人堂。
2018年11月12號，佢喺美國加州洛杉磯因為患肺炎，喺送緊醫院半路就去世，終年95歲。
叱咤樂壇我最喜愛的男歌手

叱咤樂壇我最喜愛的男歌手係叱咤樂壇流行榜頒獎典禮每年嘅重點獎項，由第九屆即1996年起設立，至今共頒發過23座，共有12位男歌手成功涉獵。張學友係首位得獎者，最近（2022年）現屆嘅得主係盧瀚霆。
呢個獎嘅賽果由樂迷投票決定，樂迷可以喺全年叱咤流行榜上榜嘅男歌手中挑選1位投票，經過幾個回合，淘汰較低票數嘅男歌手，最後得出大獎得主。
皆因呢個獎由開創以來一直係完全由聽眾票選嘅男歌手獎項，所以呢個獎喺香港樂壇被視為極為重要嘅男歌手獎項。
大埔運動場壁球及網球中心

大埔運動場壁球及網球中心，香港室內體育館之一，亦有戶外場地，專門玩壁球、網球，喺大埔頭路二十一號，大埔運動場以西，英文叫Tai Po Sports Ground Squash and Tennis Centre。行政上歸大埔區。設施有壁球場、網球場。
大埔鄉

大埔係中華民國臺灣嘉義縣一個鄉，人口0.4萬。
大埔鐵板燒

大埔鐵板燒係台灣一個平價鐵板燒連鎖餐廳品牌，喺全台灣，包括台北、台南、高雄、嘉義、台中等地都有分店。
大埔頭

大埔頭（Tai Po Tau），又叫大埔頭圍（Tai Po Tau Wai），係香港大埔嘅村，亦係周圍一帶嘅稱呼。位置約莫係太和邨同大埔舊墟以北一帶平地。村歸翕和鄉，屬大埔鄉事委員會。當中有法定古蹟敬羅家塾。
呢帶有大埔頭徑同大埔頭路以大埔頭命名。

地理
大埔頭
大埔頭響大埔太和市西北，大埔舊墟以西，石鼓壟以北。響正林村河、大埔公路同九廣鐵路（港鐵東鐵綫）側邊，約莫太和邨西面，到林村河，同埋太和邨北面到山腳。
大埔頭分成兩村，近林村河有圍牆嗰邊，舊時叫大埔頭圍，家下叫大埔頭水圍（Tai Po Tau Shui Wai）或者大埔頭老圍（Tai Po Tau Lo Wai），而近山嗰條村，叫家下大埔頭村。
除咗呢兩條村，東面山邊重有營盤下、新圍仔等村。
原本村嘅田，家下都起晒樓。

史
大埔頭係鄧氏嘅村，錦田鄧氏其中一支，響十三世紀搬到大埔頭林村河邊，起咗水圍。之後響水圍北面，另立一村。
舊時大埔頭鄧氏響村東面海皮，當時林村河口設有大埔墟，即今日大埔舊墟。係大埔重要墟市，直至1892年，大清光緒十八年，南面太和市興起，以致歿落。
大清時，大埔頭一帶有軍駐守，設有大埔頭汛。
1898年，英國接管新界。無耐就起大埔公路同九廣鐵路。1910年代，九廣鐵路穿過將大埔頭田地，一分為二，隔開大埔頭兩條村。

公共設施
香港政府響大埔頭起咗大埔運動場、大埔公眾泳池等設施。而衞奕信徑亦途經大埔頭。
大埔運動場

大埔運動場，香港運動場之一，喺大埔新圍仔，大埔頭路二十一號，大埔游泳池同大埔體育館隔籬，英文叫Tai Po Sports Ground。行政上歸大埔區。設施有運動場、草地球場，球場為十一人草地足球場。歸康樂及文化事務署管。
大埔道

大埔道同大埔公路（Tai Po Road），花名舊路，係香港第二長嘅路，由新九龍深水埗同旺角，去新界大埔。九龍市區部份叫大埔道，新界叫大埔公路。原本條路可以分成十一段，家下淨得九段。

歷史
英國由大清身上租到新界之後，英軍開條路以便控制新界，當時叫Frontier Road。由當時望角以北，過深水埗以北，經沙田，過新界管治中心嘅大埔，到上水。同青山道夾埋圍住新界中南北西一個圈。
後尾政府將深水埗以北嘅路，改名做大埔公路。而部份路段，亦改咗其他名。好似大埔一段，改名廣福道；大窩到粉嶺一段，叫大窩西支路；粉嶺到上水，變咗馬會道一截、沙頭角公路一截、新運路一截同粉嶺公路一截。部份路段，亦都拆咗，用來起屋等等。
大埔到上水，家下經已無咗大埔公路，由其他路代替咗。

大埔道
内文：大埔道 (市區段)
大埔道喺九龍市區，喺新九龍內，由彌敦道、界限街交界起，經過深水埗，向西北伸廷，過郝德傑道就駁去大埔公路-琵琶山段。山上有交匯處，駁去呈祥道。

琵琶山段
琵琶山段喺琵琶山南，由郝德傑道起，駁大埔道，經馬騮山，即係金山郊野公園，過山坳駁沙田嶺段。全段雙程行車。呢段路彎彎曲曲，路一邊係九龍水塘，有唔少馬騮出沒。

沙田嶺段
大埔公路沙田嶺段
沙田嶺段接琵琶山段，經沙田嶺山腰、徑口路，落沙田下城門道，全段雙程行車，原本駁大圍段，家下現時近大圍海福花園一段，改駁架空嘅青沙公路大圍段，去大埔公路沙田段。呢段彎彎曲曲，同獅子山對望。

大圍段
大圍段由下城門道開始，經大圍外圍，到獅子山隧道公路同沙田正街交界，車只可入沙田市中心，去唔係直駁沙田段。呢段係分隔雙程行車。

沙田段
大埔公路－沙田段
沙田段由大圍到沙田馬場，呢段個頭唔直駁大圍段，而係駁城門隧道公路同青沙公路。沙田段由城門隧道公路到吐露港公路一段，係九號幹線一截。沙田段城門隧道公路到沙田路一段，係四綫雙程行車；而沙田路到吐露港公路一段，係六綫雙程行車。沙田段由火炭路到吐露港公路，係快速公路。起喺沙田沖積地同新填地上，路勢平坦，同九廣鐵路火車路（家下東鐵綫）平排。

馬料水段
大埔公路－馬料水段
馬料水段喺上山段，由沙田馬場附近上山，初段喺九肚山下，過馬料水對上、香港中文大學、赤泥坪同大埔尾。全段雙程行車。

大埔滘段
大埔公路－大埔滘段
大埔滘段由大埔尾，經大埔滘去到黃宜凹。全段雙程行車。

元洲仔段
大埔公路－元洲仔段
元洲仔段上接大埔滘段，由黃宜凹起落山，經天橋跨過九廣鐵路火車路，經過元洲仔對出，再過廣福迴旋處，過大埔河爲止。佢駁廣福道同南運道交界，就係大埔墟範圍。
呢段路原本喺大埔海上，大埔河口。黃宜凹落山同九廣鐵路交界，過堤入海。一邊堤駁去元洲仔，一邊堤駁去運頭角入大埔。因爲咁叫元洲仔段。

大埔段
大埔段改過名做大埔大街，之後又改名廣福道，係入大埔市區一段。呢段包括過林村河嘅廣福橋。原本南駁元洲仔段，北駁大窩段，後尾廣福橋變咗做行人橋，而起太和邨又剷咗一段，所以唔再完整。

大窩段
大埔公路－大窩段
大窩段係孤立一段，家下同其他大埔公路分開。未有開大埔新市鎮之前，元洲仔段經廣福道可以直入大窩段。但家下畀太和邨隔斷。佢去到康樂園之後，可以駁原本叫大窩西段嘅大窩西支路。

大窩西段
大窩西段由康樂園去到和合石，家下改咗名。喺一九九零年代中期，改名粉嶺公路。喺側邊起高速公路時，變成大窩西支路。而高速公路就叫粉嶺公路，而東邊就有大窩東支路。呢段有唔少鄉，好似九龍坑、泰亨、南華莆。因爲喺沖積平原，呢段路都比較直同平。

粉嶺段
粉嶺段由和合石去到上水，亦轉名粉嶺公路。終點駁青山公路、新田公路同粉錦公路。

里數
位於崇基學院附近的11-1/2咪石碑
大埔公路沿途地方法，係用「大埔公路幾多咪」作做地址。「咪」即係英文「Mile」（英里）嘅廣東話音譯，代表嗰處，同尖沙咀碼頭，經彌敦道，行咗幾遠。
青山公路同清水灣道，都有類似里數。
大埔長者健康中心

大埔長者健康中心，香港長者健康中心之一，為老人而設，防治疾病，促進健康，喺大埔寶湖里，王少清診所入便，英文叫Tai Po Elderly Health Centre。行政上歸大埔區。開禮拜一到五，公眾假期唔開。歸衞生署管。
大埔醫院

大埔醫院（Tai Po Hospital）係香港新界大埔區一間公立醫院，喺1981年創辦，而家由醫院管理局管理，係新界東聯網其中一間醫院，地址係新界大埔全安路9號。

簡介
大埔醫院係為其他醫院轉介嘅長者、長期病患者、急症精神科病人同埋中央護理輪候名冊申請者等，提供醫學評估、延續護理同綜合復康服務，亦係香港三間脊髓損傷康復中心之一。醫院確保病人獲取優質同全面嘅服務，事事以病人為先，並致力改善社區的健康。大埔醫院同多個醫療服務機構同社區團體合作，推展健康同長期護理嘅計劃。
唱K小魚仙

《唱K小魚仙》（マーメイドメロディーぴちぴちピッチ），又叫《美人魚Pichi Pichi Pitch》，係一部由橫手美智子諗故事，由花森小桃畫嘅長篇漫畫，喺2002年至2005年連載，有改編成電視動畫。

故事簡介
內容係講北太平洋人魚公主七海露芝亞以前為咗救一個男仔而將自己嘅珍珠畀咗嗰個男仔，幾年之後為咗搵返自己嘅珍珠而去咗人類世界。喺人類世界，佢識咗一個叫堂本海斗嘅男仔，點知海斗就係嗰個男仔。另一方面，露芝亞唔可以直接將「人類形態嘅露芝亞其實係人魚」話畀人類知。海斗喺參加滑浪比賽嗰陣，畀水妖襲擊，露芝亞入到海度變做人魚救佢。海斗認得係幾年前救過佢嘅人魚，還返珍珠畀露芝亞，珍珠嘅魔法令露芝亞變身，同時建立舞台同播歌。露芝亞就唱歌擊退水妖……

人魚公主
七海露芝亞
北太平洋人魚公主
寶生波音
南大西洋人魚公主。佢個國家畀海都侵略而受到破壞，之後流亡到人類世界。
洞院麗奈
北大西洋人魚公主。佢個國家畀海都侵略而受到破壞，之後流亡到人類世界。
可伶
南極海人魚公主
諾愛爾
北極海人魚公主
可可
南太平洋人魚公主
沙羅
印度洋人魚公主
星羅
繼承沙羅而誕生嘅新任印度洋人魚公主。

其他
七海尼歌娜
人魚。
達姬夫人
雅古亞·莉珍娜
海洋女神。
希寶
跟住露芝亞去咗人類世界，喺人類世界以企鵝嘅形態生活。
堂本海斗
海月太郎
海都
Dark Lovers
係4個水妖。
Black Beauty Sisters

漫畫
漫畫喺2002年至2005年連載，單行本有7冊。
2021年開始連載續集《Mermaid Melody Pichi Pichi Pitch aqua》，由花森小桃負責故事同作畫，以露芝亞個女做主角。

電視動畫
第1季喺2003年4月5號至2004年3月27號響日本首播，有52集。
第2季喺2004年4月3號至12月25號響日本首播，有39集。
香港TVB播嗰陣叫《唱K小魚仙》。